OpenLLM-France/wikimedia huggingface dataset:
# Baumhauerita

La baumhauerita és un mineral de la classe dels sulfurs, que pertany al grup de la sartorita. Rep el nom en honor de Heinrich Adolf Baumhauer (26 d'octubre de 1848 Bonn, Alemanya - 1 d'agost de 1926 Friburg, Suïssa], professor de mineralogia de la Universitat de Friburg, Suïssa.

## Característiques

La baumhauerita és una sulfosal de fórmula química Pb₁₂As$_{16}$S$_{36}$. Cristal·litza en el sistema triclínic. La seva duresa a l'escala de Mohs és 3.
Segons la classificació de Nickel-Strunz, la baumhauerita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, chabourneïta, dufrenoysita, guettardita, liveingita, parapierrotita, pierrotita, rathita, sartorita, twinnita, veenita, marumoïta, dalnegroïta, fülöppita, heteromorfita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.

## Formació i jaciments

Va ser descoberta a la pedrera Lengenbach, situada a la comuna de Binn, a Valais, Suïssa. També ha estat descrita a la propera localitat de Reckibach, així com al Canadà, els Estats Units, el Perú, Àustria, Itàlia, l'Iran, Kirguizstan, el Japó i Austràlia.

## Referències

* ↑ «Baumhauerite» (en anglès). Mindat. [Consulta: 4 gener 2019].
# Hesdin

«Hesdin» té aquests significats:
* Hesdin (municipi del Pas de Calais), municipi francès al departament del Pas de Calais (regió de Nord – Pas de Calais)
* Hesdin-l'Abbé, municipi francès al departament del Pas de Calais
* Cantó de Hesdin, cantó francès al districte de Montreuil (departament del Pas de Calais)
* Nicolle Des Celliers de Hesdin, compositor francès del segle xvi
* Vieil-Hesdin -literalment el vell Hesdin- municipi francès al departament del Pas de Calais, arrasat el 1553 per les tropes imperials austríaques
# Ibsan

Segons la Bíblia, Ibsan va ser jutge d'Israel. Apareix solament en tres versets del Llibre dels Jutges, i se'n sap ben poca cosa.
Era de la població de Betlem, però el text sagrat no especifica si era de Betlem de Galilea (pertanyent a la tribu de Zabuló) o Betlem de Judea (pertanyent a la tribu de Judà).
Va tenir molta descendència:
* trenta filles, que les va donar en matrimoni a homes de fora.
* trenta fills, a qui va casar amb dones que va portar de fora.
Va ser jutge d'Israel durant set anys i quan va morir, el van enterrar a Betlem.
Segons el judaisme apòcrif, Ibsan s'assimila a Booz, espòs de Rut i besavi del Rei David.

## Referències

* ↑ Llibre dels Jutges. 12:8-10
* ↑ Bava Batra, 91a (anglès)

## Vegeu també

* Llibre dels Jutges
# Montiglio Monferrato

Montiglio Monferrato, (Montij en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Cocconato, Cunico, Murisengo, Piovà Massaia, Robella, Montechiaro d'Asti, Tonco, Villa San Secondo i Villadeati.

## Galeria fotogràfica

* Capella de Sant Llorenç
* Església parroquial
* El torrent Versa a Montiglio
* Estació ferroviària
# 527
## Esdeveniments

* II Concili de Toledo.
* Justinià (bisbe) de València, restaura les esglésies de la ciutat i comença la construcció de dues noves esglésies.
* Comença la guerra de l'Imperi Romà d'Orient contra els Sassànides.

## Referències

* ↑ Tejada. Coleccion de cánones y de todos los concilios de la Iglesia de Espana y de America. (en latin y castellano): con notas é illustraciones (en llatí). imprenta de D. Pedro Montero, 1850, p. 202-ss.
* ↑ «El bisbe Justinià construeix a València dues noves esglésies». Cronologia dels Països Catalans i del món. [Consulta: 24 setembre 2022].
* ↑ Jones, A. H. M.. The prosopography of the later Roman Empire. Vol. 3: AD 527-641. Cambridge [England]: University Press, 1971-1992. ISBN 0-521-20160-8.
# West Union (Ohio)

West Union és una població dels Estats Units a l'estat d'Ohio. Segons el cens del 2000 tenia 2.903 habitants.

## Demografia

Segons el cens del 2000, West Union tenia 2.903 habitants, 1.242 habitatges, i 757 famílies. La densitat de població era de 436,1 habitants per km².
Dels 1.242 habitatges en un 28,4% hi vivien nens de menys de 18 anys, en un 40,7% hi vivien parelles casades, en un 16,5% dones solteres, i en un 39% no eren unitats familiars. En el 35,5% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,81.
Per edats la població es repartia de la següent manera: un 22% tenia menys de 18 anys, un 9,8% entre 18 i 24, un 25,2% entre 25 i 44, un 20,9% de 45 a 60 i un 22,1% 65 anys o més.
L'edat mediana era de 40 anys. Per cada 100 dones de 18 o més anys hi havia 72,7 homes.
La renda mediana per habitatge era de 20.566 $ i la renda mediana per família de 25.531 $. Els homes tenien una renda mediana de 25.104 $ mentre que les dones 19.107 $. La renda per capita de la població era de 13.301 $. Aproximadament el 15,8% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Union». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- West Union». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# FCI

FCI té els següents significats:
* Federació Comunista Ibèrica, partit polític històric d'Espanya
* Fédération Cynologique Internationale, màxima institució reguladora de la cinologia al món
* Federació Ciclista Italiana, màxima institució reguladora del ciclisme a Itàlia
* Fusió per confinament inercial, mètode per a aconseguir les condicions necessàries per a la fusió nuclear
* FCI Tallinn, club de futbol estonià.
# Ortofotografia

La ortofotografia (del grec Orthós: correcte, exacte) és una presentació fotogràfica d'una zona de la superfície terrestre en la que tots els elements presenten la mateixa escala, lliure d'errors i deformacions, amb la mateixa validesa que un mapa cartogràfic.
Una ortofotografia s'aconsegueix mitjançant un conjunt d'imatges aèries (preses des d'un satèl·lit o d'una aeronau) que han sigut corregides digitalment per representar una projecció ortogonal sense efectes de perspectiva, i en la que per tant és possible realitzat mesures exactes, al contrari que sobre una fotografia aèria simple, que sempre presentarà deformacions causades per la perspectiva de la càmera, l'altura de vol, la velocitat a la que es mou i les deformacions mètriques de l'òptica. A aquest procés de correcció digital se l'anomena ortorectificació. Per tal de poder aquest procés de forma correcta és imprescindible que la càmera estigui calibrada, a fi de conèixer els paràmetres intrínsecs d'aquesta.
El resultat final és un mapa cartogràfic de la zona de la mateixa validesa que qualsevol altre plànol, on es poden realitzar mesures de qualsevol tipus. Aquest mapa pot estar format per una sola imatge o per la composició de més d'una, que són ajuntades formant un mosaic de forma semiautomàtica gràcies a tècniques de visió per computador. La resolució del mapa se sol mesurar en centímetres/píxel, sent aquesta una mesura de quina mida té un píxel en la realitat. Així una ortofotografia de 50cm/píxel ens indica que cada píxel correspon a 50cm^2 a la realitat.
Aquesta tècnica s'utilitza en cartografia, urbanisme, arquitectura i arqueologia entre altres ciències.
# Belaynesh Oljira

Belaynesh Oljira (Etiòpia, 26 de juny de 1990) és una atleta etíop, especialista en la prova de 10.000 metres, amb la qual va arribar a ser medallista de bronze mundial el 2013.

## Carrera esportiva

Al Mundial de Moscou 2013 va guanyar la medalla de bronze en els 10.000 metres, després de la seva compatriota, l'etíop Tirunesh Dibaba, i la kenyana Gladys Cherono.

## Referències

* ↑ «Belaynesh Oljira». [Consulta: 22 novembre 2017].

## Enllaços externs

* IAAF, perfil de Belaynesh Oljira
# Belbimbre

Belbimbre és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 84 | 75 | 75 | 80 |
# Ibsen Martínez Pimentel

Ibsen Martínez Pimentel (castellà: Ibsen Martínez) (Caracas, 20 d'octubre de 1951 - Caracas, 11 de setembre de 2024) va ser un narrador, columnista i assagista veneçolà. Part del seu treball es va publicar a Letras Libres, El Malpensante, El Nacional i El Universal, Foreign Policy, El Espectador, La Nouvelle Revue Française, The Washington Post, Revista de Occidente, ABC i La Nación. Va escriure peces teatrals i va publicar dues novel·les, El Mono Aullador de los Manglares (2000) i El señor Marx no está en casa (2009). Va ser columnista de Tal Cual i El Mundo, economía y negocios. També va treballar en una història dels primers cent anys de la indústria petroliera al seu país.

## Referències

* ↑ «Ibsen Martínez». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
* ↑ «La última entrevista a Ibsen Martínez» (en castellà), 16-09-2024. [Consulta: 17 setembre 2024].
# Museu de Belles Arts de Leipzig

El Museu de Belles Arts de Leipzig (alemany: Museum der bildenden Künste) és un museu ubicat a Leipzig, Saxònia, Alemanya. Disposa de 7.000 metres quadrats d'àrea d'exposició on es mostren 3.500 pintures, 1,000 escultures i 60.000 obre gràfiques. Cobreix obres d'art des de la Baixa edat mitjana fins a l'època moderna, enfocat en l'alemany Vell i arts primitius flamencs dels segles xv i xvi, art italià del segle xv al xviii, art holandès del segle xvii, art francès del segle xix i art alemany del segle xviii al XX.
En la seva col·lecció hi ha obres dels Vells Mestres holandesos i alemanys com Frans Hals i Lucas Cranach el Vell, Romantics com Caspar David Friedrich, i representants de l'escola de pintura de Düsseldorf com Andreas Achenbach. La principal figura de la col·lecció d'escultura presenta l'obra Beethoven de Max Klinger. Per les obres de Max Klinger i Max Beckmann es dedica un pis separat.
En el camp d'Art Modern, el museu és principalment enfocat a l'Escola de Leipzig amb artistes com Werner Tübke, Bernhard Heisig i Wolfgang Mattheuer o estocs més grans d'artistes internacionals com Neo Rauch i Daniel Richter.

## Galeria

* Frans Hals, El Mulatto, 1627
* Caspar David Friedrich, Les edats de la vida, 1835
* Andreas Achenbach, Far d'Oostende, 1887
* Corinth, Frau Douglas, 1909

## Referències

* ↑ Statistik der Stadt Leipzig, [Consulta: 29 desembre 2015] (alemany)

## Bibliografia

* Leipziger Volkszeitung Revista, Sonderbeilage zur Eröffnung des neuen Bildermuseums vom 3. Dezember 2004.
* Bode, Peter M.: Das Haus der tausend Räume, dins: Art-Magazin 12/2004, S. 19-31.
* Museu der Bildenden Künste Leipzig (Hrsg.): Corot bis Monet: Von Barbizon zum Impressionismus, Schenkung Bühler-Brockhaus un das Museu der bildenden Künste Leipzig ISBN 3-00-011003-8

## Enllaços externs

* web museu (anglès)
# 52 d'Àries

52 d'Àries (52 Arietis) és una estrella múltiple de la constel·lació d'Àries. Té una magnitud aparent de +5,45.

## Referències

* ↑ Anne Cowley «Spectral classification of the bright B8 stars» (en anglès). Astronomical Journal, 01-11-1972, pàg. 750–755. DOI: 10.1086/111348.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Rotational Velocities of B Stars» (en anglès). Astrophysical Journal, 1, 01-07-2002, pàg. 359–365. DOI: 10.1086/340590.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.

## Enllaços externs

* SIMBAD
* Aladin previewer
* Aladin sky atlas
Viccionari
# Yamamoto Tsunetomo

    En aquest nom japonès, el cognom és Yamamoto.
Yamamoto Tsunemoto (1659-1719) va ser un samurai vassall del clan Nabeshima (senyors de la província de Hizen). Va dedicar la seva vida adulta al servei del seu mestre Shogun, el senyor Mitsushige Nabeshige, dins del clan va aconseguir ser un gran samurai de respecte. Havia d'haver mort el 1700, fent-se l'hara-kiri, però el seu senyor li va ordenar de no fer-ho. Des de llavors, Tsunemoto va decidir canviar de vida, va deixar la vida de samurai i es va convertir en monjo budista. se'l coneix com l'autor del llibre El camí del samurai que se suposa que va ser dictat a un jove aprenent. Yamamoto va demanar que el llibre mai es publiqués, però no va ser així, es va fer i va tenir una gran influencia en la cultura japonesa posant-se com a base del bushido.
# FCD

FCD té els següents significats:
* Federació Catalana de Dards, màxima institució reguladora dels dards a Catalunya
* Federació Catalana de Drogodependències, unió d'entitats de lluita contra la drogodependència a Catalunya
* FC Dallas, club de futbol de la ciutat de Dallas (Estats Units)
# Marina (Califòrnia)

Marina és una població dels Estats Units a l'estat de Califòrnia. Segons el cens del 2000 tenia 25.101 habitants.

## Demografia

Segons el cens del 2000, Marina tenia 25.101 habitants, 6.745 habitatges, i 4.809 famílies. La densitat de població era de 1.107,6 habitants/km².
Dels 6.745 habitatges en un 35,5% hi vivien nens de menys de 18 anys, en un 51,1% hi vivien parelles casades, en un 15,1% dones solteres, i en un 28,7% no eren unitats familiars. En el 21,4% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,25.
Per edats la població es repartia de la següent manera: un 21,3% tenia menys de 18 anys, un 14% entre 18 i 24, un 38,4% entre 25 i 44, un 18,4% de 45 a 60 i un 7,9% 65 anys o més.
L'edat mediana era de 32 anys. Per cada 100 dones de 18 o més anys hi havia 142,3 homes.
La renda mediana per habitatge era de 43.000 $ i la renda mediana per família de 46.139 $. Els homes tenien una renda mediana de 43.139 $ mentre que les dones 26.679 $. La renda per capita de la població era de 18.860 $. Entorn del 10,7% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Marina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
Viccionari
# PKD

PKD té els següents significats:
* Philip K. Dick, escriptor de ciència-ficció dels Estats Units
* Poliquistosi renal (del seu nom en anglès Polycystic Kidney Disease), malaltia genètica que provoca l'aparició de molts quists en els ronyons
* pKd també és el símbol de la constant de dissociació, constant d'equilibri de les reaccions de dissociació química
# PKI

PKI té els següents significats:
* Partit Comunista d'Indonèsia (del seu nom en indonesi Partai Komunis Indonesia), partit polític històric d'Indonèsia
* Infraestructura de clau pública (del seu nom en anglès Public Key Infrastructure), conjunt d'elements i procediments que permeten l'ús de la criptografia de clau pública
# Papenkov

Papenkov - Папенков (rus) - és un khútor de la República d'Adiguèsia, a Rússia. Es troba a 6 km al sud de Krasnogvardéiskoie i a 66 km al nord-oest de Maikop, la capital de la república.
Pertany al municipi de Béloie.
# Viroin

El Viroin (en való Virwin) és un riu de Bèlgica i de França que neix a Nismes de l'aiguabarreig de lEau Noire i de lEau Blanche a la Província de Namur i desemboca al Mosa a Vireux-Molhain a França.
Travessa el parc natural Viroin-Hermeton de 48.350 hectàrees als municipis de Couvin, Viroinval i Philippeville.

## Referències

* ↑ «lisse des richots èt dès fleûves» (en valò, francès). Bèljike: La Belgique romane : ses paysages, ses cultures et ses traditions. [Consulta: 27 setembre 2022].
* ↑ «L'eau noire (= viroin) de sa source au ruisseau riz de france (= frontière franco-belge) (= amont confluent du ruisseau [B710 - Zone hydrographique selon Carthage 2017]» (en francès). Service d'administration nationales des données et reférentiels sur l'eaut (Sandre). [Consulta: 27 setembre 2022].
* ↑ «Parc naturel Viroin Hermeton» (en francès, anglès, neerlandès i alemany). Visitardenne. [Consulta: 27 setembre 2022].
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Oscar dos Santos Emboaba Júnior

Oscar dos Santos Emboaba Júnior (portuguès brasiler: [oskaʁ dusɐtus imboabɐ ʒũnioɾ]; nascut el 9 de setembre de 1991), conegut com a Oscar, és un futbolista brasiler que juga de migcampista ofensiu o davanter pel Shanghai SIPG de la Premier League i de la selecció del Brasil.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.

## Referències

* ↑ «Player Profile: Oscar». Premier League [Consulta: 20 agost 2012]. Arxivat 30 de desembre 2012 a Wayback Machine. «Còpia arxivada». Arxivat de l'original el 2012-12-30. [Consulta: 11 desembre 2013].
* ↑ Agencia EFE. «Kaká y Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad» (en anglès). BBC Sport, 07-05-2014. [Consulta: 7 maig 2014].
# Vòmit en pòsit de cafè

El vòmit en pòsit de cafè es refereix a un aspecte particular de vòmit. Dins de les molècules d'hemo dels glòbuls vermells es troba l'element ferro, que s'oxida després de l'exposició a l'àcid del suc gàstric. Aquesta reacció fa que el vòmit sembli el pòsit de cafè. El vòmit en pòsit de cafè és un signe de probable sagnat digestiu alt.

## Referències

* «Vomiting blood». Mayo Clinic.

## Vegeu també

* Hematèmesi
* Melenes
* Hemoptisi
# Palasvihir

Palasvihir fou un estat tributari protegit del districte de Khandesh, a la presidència de Bombai, en el grup anomenat Estats Dangs. Tenia una població de 300 habitants, amb uns ingressos estimats de 24 lliures. El sobirà vers el 1880 era Hapsing Lalsing, un bhil de prop de 50 anys amb residència a Kukadnadi. La successió seguia el principi de primogenitura

## Referències

Gaseta del districte
# Otophryne

Otophryne és un gènere de granotes de la família Microhylidae que es troba a l'est de Colòmbia i Veneçuela, a la Guaiana Francesa i el Brasil.

## Taxonomia

* Otophryne pyburni (Campbell & Clarke, 1998).
* Otophryne robusta (Boulenger, 1900).
* Otophryne steyermarki (Rivero, 1968).

## Referències

* IUCN (anglès)
# Otophryne pyburni

Otophryne pyburni és una espècie de granota que viu al Brasil, Colòmbia, Guaiana Francesa, Guaiana, Surinam i Veneçuela.
Està amenaçada d'extinció per la pèrdua del seu hàbitat natural.

## Referències

* Señaris, C. & Acosta-Galvis, A. 2004. Otophryne pyburni. Llista Vermella d'Espècies Amenaçades de la UICN 2006. Consulta: 28 d'abril del 2008.
# Pala des Verdins (Mont-ros)

La Pala des Verdins és una pala del terme de la Torre de Cabdella, al Pallars Jussà, dins de l'antic terme de Mont-ros.
Està situada al nord-est de Mont-ros, al capdamunt de la vall del barranc del Ban, en el vessant sud-occidental de la Serra del Rei. El límit nord de la pala és lo Tossal, i el sud, el Tuc de la Cometa.

## Enllaços externs

* Institut Cartogràfic de Catalunya
# Palace Cine

El Palace Cine estava ubicat a Gran Via de les Corts Catalanes, 605-607 de Barcelona. Amb anterioritat s'havia anomenat Metropolitan Cinemaway i Ideal Cine.

## Metropolitan Cinemaway

El 6 de febrer de 1909 es va inaugurar el cinema Metropolitan Cinemaway per iniciativa de Domingo Comamala. Aquest estava inspirat amb els trens per oferir al públic la sensació d'estar viatjant amb ferrocarril o tramvia, tot recorrent arreu del món. El primer "viatge" que es va projectar va ser per terres noruegues "De Froudhjem a Frezkefjord y de Frezkefjord a Egersund".
Però la fórmula del tren i el tramvia aviat començà a no tenir tant d'èxit, així que va provar-ho amb excursions amb "cotxe automòbil" però tampoc va donar els resultats esperats. La sala va acabar tancant portes el 29 de gener de 1911, gairebé dos anys després de la seva exitosa inauguració. Es considera un dels cinemes més originals que va tenir Barcelona.

## Ideal Cine

El 22 d'abril del 1911 obrí les portes l'Ideal Cine, al mateix lloc on anteriorment hi havia el Metropolitan Cinemaway. Aquest nou edifici va ser obra de l'arquitecte Josep Plantada. Tenia un gran vestíbul i una sala amb una capacitat per a cinc-centes persones. Un tret particular del local era que després de cada sessió es desinfectava i perfumava la sala.
El director del local, Pere Garriga Roig, va començar programant el millor i més selecte del moment com Madame Sans Gêne (curt metratge) i La reina Elisabeth (curt metratge) de Henri Desfontaines, Más fuerte que el odio, Germinal d'Albert Capellani, Los Miserables i Los últimos días de Pompeya de Mario Caserini.
El 28 de juny del 1913 el cinema va ser guardonat amb el premi del jurat del Concurso Anual de Edificios y Establecimientos Urbanos per la seva façana.
Garriga Roig deixà la direcció del local al març del 1914, però se'n tornà a fer càrrec l'abril del 1915. L'última projecció de la sala sota el nom de Ideal Cine es va fer el 10 de març del 1916. L'endemà el local obrí sota el nom de Palace Cine.

## Palace Cine

L'11 de març de 1916 la sala va obrir sota el nom de Palace Cine amb el mateix programa que el dia anterior i programant conjuntament amb Eldorado. Aquest nou local va passar a dependre de l'empresa Bohemia.
El primer esdeveniment de la sala va ser el 25 de juny amb l'estrena de la sèrie Los misterios de Barcelona d'Alberto Marro. Després d'aquest cicle, la sala va desaparèixer de les cartelleres. Reaparegué l'1 de setembre amb l'estrena de Los misterios de París de Charles Burguet.
El febrer de 1924 es va fer l'última projecció, Nathan el sabio de Manfred Noa.

## Referències

* ↑ Bar.cel.ona.uta. «BARCELOFÍLIA: METROPOLITAN CINEMAWAY (1909-1911)», dissabte, 23 març 2013. [Consulta: 24 juliol 2017].
* 1 2 3 4 5 6 7 8 Munsó Cabús, Joan. Els cinemes de Barcelona. Barcelona: Edicions Proa, 1995.
* ↑ Torras i Comamala, Jordi. Viaje sentimental por los cines de Barcelona. Barcelona: Parsifal Ediciones, 2002.
* ↑ Bar.cel.ona.uta. «BARCELOFÍLIA: CINEMA IDEAL Gran Via 605-607. (1911-1916)», diumenge, 12 desembre 2010. [Consulta: 24 juliol 2017].